10.000 kubikmeter flis antændte lørdag aften sig selv på Nørlund Savværk, hvor brandvæsnet blev tilkaldt med det samme. - Politiet var fremme som de første, og efterfølgende kunne brandfolkene konstatere, at der var tale om en sotr mængde flis, der har selvantændt sig selv, siger vagtchef ved Nordjyllands Politi, Heine Hansen. Nørlund Savværk har før været ramt af lignende uheld. To gange gange før har savværket haft brand. - Branden er nu under kontrol, og der er ikke kommet nogen til skade. Lige nu går der en brandvagt, der holder opsyn, da det kan være svært med sådanne mængder flis, siger Heine Hansen.

Referat:
Lørdag aften er der opstået en selvantænt brand i store mængder flis på Nørlund Savværk. Branden er under kontrol.